Page:Coalman's courtship to the creel-wife's daughter (1).pdf/4

 sunburnt like a piper’s bag, or the head of an auld drum, and yet his beard began to sprout out like herring banes. He took thick brose to his breakfast, and baps and ale through the day, and when the coals selled dear, and the win’ was eauldcauld [sic], bought an oven-farl, and twa Dunbar Wadders, or a Glasgow Magistrate, which fish-wifes ca’s a wastlin herrin’.

His mither, auld Mary, plagued him ay in the morning; she got up when the hens keckled, riping the ribs, blew her snotterbox, primed her nose, kindled her tobaeeotobacco [sic]-pipe, and at every puff breathed out frettings against her hard fortune and lanely single life. O but a widow be a poor name; but I live in a wilderness in this langlonen, mony a man gaes by my door, but few folks looks in to poor Mary. Hoch hey, will I never win out of this wearied life. Wa Sawny, man, wilt thou not rise the day; the sun’s up, and a’ the nibours round about; Willie and Charlie is on the hill an hour syne, and half gate hame again. Wilt thou rise an gie the beasts a bite, thou minds na them, I wat man. Grump grump, quo Sawny, they got their supper an hour after I got mine. Shut to dead eomecome [sic] on them every ane an they get a bit frae me till they work for’t-

Sawny. But mither I’ve been dreaming that I was married, un’ in the bed aboon the bride.